CELEX: 32021D0286
Language: sk
Date: 2021-02-22 00:00:00
Title: Rozhodnutie Rady (SZBP) 2021/286 z 22. februára 2021, ktorým sa mení rozhodnutie (SZBP) 2018/1248, ktorým sa vymenúva osobitný zástupca Európskej únie pre mierový proces na Blízkom východe

23.2.2021   
               
               
                  SK
               
               
                  Úradný vestník Európskej únie
               
               
                  L 62/53
               
            
         ROZHODNUTIE RADY (SZBP) 2021/286
         z 22. februára 2021,
         ktorým sa mení rozhodnutie (SZBP) 2018/1248,  ktorým sa vymenúva osobitný zástupca Európskej únie  pre mierový proces na Blízkom východe
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 33 a článok 31 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. septembra 2018 prijala rozhodnutie (SZBP) 2018/1248 (1), ktorým bola pani Susanna TERSTALOVÁ vymenovaná za osobitnú zástupkyňu Európskej únie (ďalej len „OZEÚ“) pre mierový proces na Blízkom východe.
                  
               
                     (2)
                  
                  
                     Rada 25. februára 2020 prijala rozhodnutie (SZBP) 2020/250 (2), ktorým sa predlžuje mandát pani Susanny TERSTALOVEJ ako OZEÚ pre mierový proces na Blízkom východe. Mandát OZEÚ uplynie 28. februára 2021.
                  
               
                     (3)
                  
                  
                     Mandát OZEÚ pre mierový proces na Blízkom východe by sa mal predĺžiť o ďalšie dva mesiace v rámci referenčnej sumy stanovenej v článku 5 ods. 1 rozhodnutia (SZBP) 2018/1248 zmeneného rozhodnutím (SZBP) 2020/250.
                  
               
                     (4)
                  
                  
                     OZEÚ pre mierový proces na Blízkom východe bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Článok 1 rozhodnutia (SZBP) 2018/1248 sa nahrádza takto:
            
               
                  „Článok 1
                  Osobitný zástupca Európskej únie
                  Mandát pani Susanny TERSTALOVEJ ako osobitnej zástupkyne Európskej únie (ďalej len „OZEÚ“) pre mierový proces na Blízkom východe sa predlžuje do 30. apríla 2021.“.
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 22. februára 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2018/1248 z 18. septembra 2018, ktorým sa vymenúva osobitný zástupca Európskej únie pre mierový proces na Blízkom východe (Ú. v. EÚ L 235, 19.9.2018, s. 9).
         
            (2)  Rozhodnutie Rady (SZBP) 2020/250 z 25. februára 2020, ktorým sa mení rozhodnutie (SZBP) 2018/1248, ktorým sa vymenúva osobitný zástupca Európskej únie pre mierový proces na Blízkom východe (Ú. v. EÚ L 54 I, 26.2.2020, s. 3).